Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

UPDATE 22:35. Mihaela Buzărnescu a fost nevoită să se retragă! Ea a părăsit arena într-un scaun cu rotile și bandajată la piciorul drept pănă aproape de genunchi.

INCREDIBIL. Mihaela a călcat strâmb, s-a lovit la glezna dreaptă și urlă de durere! E o accidentare ce pare foarte gravă. Meciul este întrerupt... Arbitra și Elina sunt lângă Mihaela. Jucătoarea noastră primește în cele din urmă îngrijirile medicale, după minute bune de așteptare.

UPDATE 22:15 Buzărnescu - Svitolina 3-6, 7-6(7-5), 3-4. Svitolina câștigă al patrulea game la rând!

UPDATE 22:12 Buzărnescu - Svitolina 3-6, 7-6(7-5), 3-3. Elina revine în meci și egalează scorul.

UPDATE 22:01 Buzărnescu - Svitolina 3-6, 7-6(7-5), 3-1. Svitolina face și ea un break și reduce din handicap.

UPDATE 22:01 Buzărnescu - Svitolina 3-6, 7-6(7-5), 3-0. Mihaela mai face un break și se distanțează la trei game-uri avans.

UPDATE 21:58 Buzărnescu - Svitolina 3-6, 7-6(7-5), 2-0. Jucătoarea noastră își face serviciul și are prima șansă la câștigarea acestei partide.

UPDATE 21:54 Buzărnescu - Svitolina 3-6, 7-6(7-5), 1-0. Mihaela începe setul decisiv cu un break!

*Statistica setului 2

UPDATE 21:34 Buzărnescu - Svitolina 3-6, 7-6(7-5). Mihaela revine incredibil de la 2-5, ia cinci puncte la rînd și trimite meciul în set decisiv! Ucraineanca nu a jucat rău, dar jocul Mihalei a fost mult mai complet în acest set.

UPDATE 21:34 Buzărnescu - Svitolina 3-6, 6-5. Svitolina își face serviciul și setul secund se decide la tie-break.

UPDATE 21:30 Buzărnescu - Svitolina 3-6, 6-5. Nivelul de joc este unul foarte ridicat. Amândouă jucătoare au bifat câte un game. Svitolina servește acum pentru a duce setul în tie-break.

UPDATE 21:22 Buzărnescu - Svitolina 3-6, 5-4. Game pentru Miki, iar presiunea se mută pe umerii Elinei.

UPDATE 21:18 Buzărnescu - Svitolina 3-6, 4-4. Mihaela face rebreak și egalează!

UPDATE 21:12 Buzărnescu - Svitolina 3-6, 3-4. Break pentru Svitolina. Din păcate, Miki a avut șansele ei puțin mai devreme, dar nu a reușit să le contretizeze...

UPDATE 21:12 Buzărnescu - Svitolina 3-6, 3-3. Mihaela ratează doua mingi de break, iar Svitolina egalează.

UPDATE 21:09 Buzărnescu - Svitolina 3-6, 3-2. Svitolina își face serviciul cu ceva emoții și egalează la 2, apoi Mihaela reușeste un game spectaculos și trece din nou în avantaj.

UPDATE 20:56 Buzărnescu - Svitolina 3-6, 2-1. Niciun break în primele trei game-uri din setul secund.

UPDATE 20:47 Buzărnescu - Svitolina 3-6. Numărul 5 mondial a încheiat setul cu un game câştigat la 15 pe propriul serviciu.

UPDATE 20:43 Buzărnescu - Svitolina 3-5. Ucraineanca are în continuare un break avans şi va servi pentru câştigarea primului set.

UPDATE 20:29 Buzărnescu - Svitolina 1-4. Break la 0 al româncei, care a câştigat primul game din această seară.

UPDATE 20:27 Buzărnescu - Svitolina 0-4. Al doilea break al ucrainencei, care pare decisă să-şi ia revanşa în faţa Mihaelei Buzărnescu după cele două eşecuri directe din acest an.

UPDATE 20:20 Buzărnescu - Svitolina 0-2. Început modest al româncei, care şi-a pierdut serviciul în game-ul 2 al partidei, în care a câştigat un singur punct.

UPDATE 20:16 Buzărnescu - Svitolina 0-1. Numărul 5 WTA şi-a fructificat serviciul în primul game.

UPDATE 20:13 A început meciul dintre Mihaela Buzărnescu şi Elina Svitolina.

UPDATE 20:07 Partida dintre Mihaela Buzărnescu şi Elina Svitolina a fost amânată pentru câteva minute din cauza ploii. Arbitrii aşteaptă să vadă dacă ploaia se va intensifica sau se va opri pentru a decide dacă meciul poate începe.

UPDATE 19:37 S-a încheiat partida care precede meciul Mihaelei Buzărnescu, dintre Carla Suarez Navarro şi Lesia Tsurenko. Ucraineanca s-a retras la scorul de 6-4, 3-2 în favoarea jucătoarei din Spania. Partida dintre Buzărnescu şi Elina Svitolina va începe în aproximativ un sfert de oră.

Mihaela Buzărnescu, numărul 20 mondial, s-a calificat ieri în turul al doilea al turneului WTA de la Montreal, dotat cu premii totale în valoare de 2,82 milioane dolari, învingând-o în două seturi, 6-2, 7-5, pe chinezoaica Qiang Wang, venită din calificări. Azi, de la ora 20:00, în direct pe Digi Sport 2, sportiva noastră o va întâlni pe Elina Svitolina, favorita numărul 5, calificată direct în turul secund.

Tot ieri, Sorana Cîrstea a învins-o cu 3-6, 6-4, 6-4 pe Monica Niculescu în primul tur al competiţiei din Canada, urmând să o întâlnească în turul al doilea pe americanca Venus Williams, cap de serie numărul 13. Partida va fi LIVE pe Digi Sport 2 în această noapte, de la ora 01:30.

WTA Montreal (miercuri - ziua 3), în direct pe Digi Sport:

Angelique KERBER (GER) vs. Alizé CORNET (FRA) - 18:00 / Digi Sport 2

Daria KASATKINA (RUS) vs. Maria SHARAPOVA (RUS) - nu înainte de 19:30 / Digi Sport 4

Mihaela BUZARNESCU (ROU) vs. Elina SVITOLINA (UKR) - aprox. ora 20:00 / Digi Sport 2

Monica PUIG (PUR) vs. Anastasija SEVASTOVA (LAT) - DGS 2

Mihaela BUZARNESCU (ROU)/Monica NICULESCU (ROU) vs. Shuko AOYAMA (JPN)/Lidziya MAROZAVA (BLR) - aprox. ora 22:30 / Digi Sport 2

Victoria AZARENKA (BLR) vs. Johanna KONTA (GBR) - nu inainte de 23:30 / Digi Sport 2

Simona HALEP (ROU) vs. Anastasia PAVLYUCHENKOVA (RUS) - nu înainte de 01:30 / Digi Sport 1

Sorana CIRSTEA (ROU) vs. Venus WILLIAMS (USA) - nu inainte de 01:30 / Digi Sport 2

Aryna SABALENKA (BLR) vs. Caroline WOZNIACKI (DEN) - Digi Sport 2

Simona Halep, care a câștigat turneul de la Montreal în 2016, este calificată direct în turul secund. Românca a câştigat toate cele şapte meciuri disputate până acum împotriva Anastasiei Pavlyuchenkova, ultimul dintre ele anul trecut, în optimile de finală ale turneului de la Roma (6-1, 4-6, 6-0).

Etichete:

,

,

,

,

,